Najbolje (Divlje jagode)
Najbolje prvi je kompilacijski album sarajevske hard-rok grupe Divlje jagode. Objavila ga je izdavačka kuća Diskoton na kaseti 1986. Album sadrži deset pjesama, koje predstavljaju pregled nekih od značajnijih radova počevši od bržih rok pjesama pa sve do laganih balada snimljenih tokom do tada njihove devetogodišnje muzičke karijere. Ujedno, ove pjesme su redovni dio koncertnog repertoara Divljih jagoda. Muziku i aranžmane napisao je gitarist i vođa ovog hard-rok sastava Sead Lipovača. Kompilacijski album "Najbolje" objavljen je godinu nakon njihovog studijskog albuma "Vatra". Dizajn za omot uradio je Nedim Bačvić, a producent je bio Milan Stupar.